

* **Zaštita osobnih podataka: obavijest za roditelje/skrbnike**

Sukladno odredbama Uredbe (EU) 2016/679 Europskog parlamenta i Vijeća od 26. travnja 2016. o zaštiti pojedinaca u vezi s obradom osobnih podataka i slobodnom kretanju takvih podataka te stavljanju izvan snage Direktive 95/46/EZ (dalje: Opća uredba o zaštiti osobnih podataka) i Zakona o provedbi Opće uredbe o zaštiti podataka (Narodne novine, br. 103/03., 118/06., 41/08., 130/11, 106/12.) Franjevačka klasična gimnazija u Sinju s pravom javnosti obavlja djelatnost srednjeg odgoja i obrazovanja kao javnu službu, temeljem odredbi Zakona o odgoju i obrazovanju u osnovnoj i srednjoj školi, Školskog kurikula, Godišnjeg plana i programa rada škole, drugih mjerodavnih propisa u kojima su utvrđene svrhe obrade. Temeljem navedenih propisa Gimnazija obrađuje osobne podatke učenika i zakonskih zastupnika učenika.

Uskrata podataka koje je Gimnazija dužna pribavljati temeljem zakonskih odredaba može rezultirati uskratom određenih prava.

Za obradu osobnih podataka, u određene posebne svrhe, koje nisu temeljene na Zakonu o odgoju i obrazovanju i Zakon o ustanovama te ostalim mjerodavnim propisima, Gimnazija je dužna pribaviti privolu roditelja/skrbnika odnosno učenika. Takvi podatci bit će dijeljeni isključivo s izvršiteljima obrade koji su ugovorno vezani klauzulom o sigurnosti i povjerljivosti osobnih podataka s Gimnazijom, sukladno odredbama Opće uredbe o zaštiti osobnih podataka.

Gimnazija neće, osim u slučajevima predviđenim pozitivnim zakonskim propisima, bez pisane privole ispitanika, davati i prenositi prikupljene podatke na korištenje trećim osobama.

Temeljem odredbi Opće uredbe o zaštiti osobnih podataka ispitanik ima :

 a) pravo na transparentnost (osobno ili putem zakonskog zastupnika ili punomoćnika zatražiti od voditelja obrade informacije o radnjama koje su poduzete postupajući prema zahtjevu za pristup podatcima),

b) pravo na pristup podatcima (osobno ili putem zakonskog zastupnika ili punomoćnika zatražiti od voditelja obrade potvrdu obrađuju li se njegovi osobni podatci te ostale informacije sadržane u članku 15. Opće uredbe o zaštiti osobnih podataka,

c) pravo na ispravak (od voditelja obrade, bez nepotrebnog odgađanja, ishoditi ispravak netočnih osobnih podataka koji se na njega odnose,

d) pravo na zaborav (ishoditi od voditelja obrade brisanje osobnih podataka koji se na njega odnose bez nepotrebnog odgađanja),

e) pravo na ograničenje obrade ( ishoditi od voditelja obrade ograničenje obrade),

f) pravo na prenosivost podataka (zaprimiti od voditelja obrade osobne podatke koje mu je dao u strukturiranom, uobičajeno upotrebljavanom i strojno čitljivom formatu radi prijenosa podataka drugom voditelju obrade,

g)pravo na prigovor (uložiti prigovor na obradu osobnih podataka koji se obrađuju radi izvršavanja zadaća od javnog interesa ili legitimnog interesa voditelja obrade ili treće strane,

h) pravo protivljenja odluci na temelju profila (usprotiviti se odluci koja se temelji isključivo na automatiziranoj obradi, uključujući izradu profila, koja bi za ispitanika proizvela pravne ili druge važne učinke,

i) pravo na povlačenje privole (pravo povući privolu u svakom trenutku).

Gimnazija obrađuje osobne podatke ručno i automatizirano, sukladno odredbama Opće uredbe o zaštiti osobnih podataka te nacionalnom zakonodavstvu koje definira provedbu Uredbe.

Roditelj/skrbnik može dati svoju privolu da Gimnazija:

* snima, prikuplja i obrađuje fotografije, audio i video zapise učenika tijekom obveznih predmeta, aktivnosti, modula, programa i projekata, u svrhu njihova dokumentiranja na školskim uređajima (fotoaparat, računalo),
* u svrhu obavještavanja učenika, roditelja/skrbnika i ostale zainteresirane javnosti obrađuje (koristi) ime i prezime učenika, fotografije, audio i videozapise učenika nastale tijekom odvijanja obveznih predmeta, aktivnosti, modula, programa i projekata, putem objave na oglasnoj ploči, na mrežnoj stranici Gimnazije, u školskom listu, u školskom godišnjaku, na školskim panoima, na promotivnim materijalima,
* snima, prikuplja i obrađuje fotografije, audio i video zapise učenika tijekom izvođenja fakultativnih predmeta, aktivnosti, izleta, ekskurzija i drugih oblika odgojno-obrazovnih aktivnosti (izvanučioničke nastave), modula, programa i projekata, u svrhu njihova dokumentiranja na školskim uređajima (fotoaparat, računalo),
* u svrhu obavještavanja učenika, roditelja/skrbnika i ostale zainteresirane javnosti obrađuje (koristi) ime i prezime učenika, oznaku razreda i fotografije, audio i videozapise učenika nastale tijekom odvijanja fakultativnih predmeta, aktivnosti, izleta, ekskurzija i drugih oblika odgojno-obrazovnih aktivnosti (izvanučioničke nastave), modula, programa i projekata, putem objave na oglasnoj ploči, na mrežnoj stranici Gimnazije, u školskom listu, u školskom godišnjaku, na školskim panoima, na promotivnim materijalima,
* u svrhu prezentacije rezultata rada učenika (likovni radovi, literarni radovi, filmski uradci i sl.) nastalih prilikom odvijanja odgojno-obrazovnog programa obrađuje (koristi) ime i prezime učenika, oznaku razreda, fotografiju, audio i videozapise učenika, putem objave na oglasnoj ploči, na mrežnoj stranici Gimnazije, u školskom listu, u školskom godišnjaku, na školskim panoima, na promotivnim materijalima,
* u svrhu obavještavanja učenika, roditelja/skrbnika i ostale zainteresirane javnosti o organizaciji odgojno-obrazovnog programa Gimnazije (popisi učenika, rasporedi, obavijesti i sl.) obrađuje (koristi) ime i prezime učenika, oznaku razreda, fotografiju, audio i videozapis učenika, putem objave na oglasnoj ploči, na mrežnoj stranici Gimnazije, u školskom listu, u školskom godišnjaku, na školskim panoima, na promotivnim materijalima,
* u svrhu uspostave komunikacije, obrađuje sljedeće podatke: broj mobilnog telefona roditelja/skrbnika, broj mobilnog telefona učenika, e-mail roditelja/skrbnika, e-mail učenika,
* u svrhu izleta, ekskurzija i drugih aktivnosti koje su u funkciji ostvarivanja nacionalnog kurikula i nastavnog plana i programa, temeljem detaljnog programa aktivnosti s ciljevima, načinom ostvarivanja, vremenikom, troškovnikom, načinom financiranja i načinom vrednovanja, temeljem odredbi Zakona o odgoju i obrazovanju u osnovnoj i srednjoj školi te Pravilnika o izvođenju izleta, ekskurzija i drugih odgojno-obrazovnih aktivnosti izvan Gimnazije obrađuje (koristi) ime i prezime, nadnevak i godinu rođenja, oznaku razreda, OIB, adresu, fotografiju,
* sredstva javnog priopćavanja (mediji) mogu fotografirati, snimati učenika i objaviti ime i prezime, prikupljene slike, videozapise, oznaku razreda, u svrhu informiranja javnosti **isključivo** o pozitivnom, moralnom, uspješnom radu Gimnazije i učenika čiji se osobni podatci obrađuju.

Radi ostvarivanja navedenih prava roditelj/skrbnik te učenik može se obratiti na

e-mail: ured@gimnazija-franjevacka-klasicna-sinj.skole.hr